Myggmidler som inneholder en høy vektprosent av virkestoffet DEET, anbefales fra 13 år. Myggmidler som inneholder en lavere vektprosent av DEET, kan ifølge den svenske Kemikalieinspektionen brukes fra 2 år. Myggmidler som inneholder den alternative sitroneukalyptusoljen i høy vektprosent, har vanligvis en aldersanbefaling fra 3 år.
Det finnes ingen godkjente myggmidler for barn under 2 år. Prøv heller myggnetting, dekkende klær eller myggmaskiner. Det kan også hjelpe å ha på aircondition, da myggen ikke setter pris på de lavere temperaturene og også blir forvirret av luftstrømmen som aircondition skaper. [Kilde] Det er imidlertid viktig å bruke myggmidler som er godkjent av Miljødirektoratet og følge bruksanvisningen nøye for informasjon om påføring og dosering.